b'\n_START_ARTICLE_\nBiserica romano-catolic\xc4\x83 \xe2\x80\x9eSf\xc3\xa2ntul Ioan Botez\xc4\x83torul\xe2\x80\x9d din Delni\xc8\x9ba\n_START_PARAGRAPH_\nBiserica romano-catolic\xc4\x83 \xe2\x80\x9eSf\xc3\xa2ntul Ioan Botez\xc4\x83torul\xe2\x80\x9d din Delni\xc8\x9ba, comuna P\xc4\x83uleni-Ciuc, jude\xc8\x9bul Harghita, dateaz\xc4\x83 din secolul XIV. Biserica se afl\xc4\x83 pe noua list\xc4\x83 a monumentelor istorice sub codul LMI:  HR-II-a-A-12814.\n_START_SECTION_\nIstoric \xc8\x99i tr\xc4\x83s\xc4\x83turi\n_START_PARAGRAPH_\nConstruc\xc8\x9bia bisericii a avut loc \xc3\xaentre anii 1450-1500 pe locul unei biserici mai vechi, deteriorate, \xc3\xaen stil gotic t\xc3\xa2rziu, dar p\xc4\x83streaz\xc4\x83 \xc8\x99i c\xc3\xa2teva elemente caracteristice stilului roman, probabil din vechea biseric\xc4\x83 amintit\xc4\x83 \xc3\xaen registrele papale. Este \xc3\xaenconjurat\xc4\x83 de un zid circular, fortificat. Turnul bisericii este mai masiv dec\xc3\xa2t celelalte turnuri de aceea\xc8\x99i v\xc3\xa2rst\xc4\x83 din zon\xc4\x83 (cele din Racu, Nicole\xc8\x99ti sau Mih\xc4\x83ileni). Toat\xc4\x83 ornamenta\xc8\x9bia bisericii \xc8\x99i a turnului, ferestrele, intr\xc4\x83rile, interiorul sunt \xc3\xaen stil gotic. Din ornamenta\xc8\x9bia bisericii \xc8\x99i din unele urme de steme r\xc4\x83mase se presupune, c\xc4\x83 maistrul constructor este originar din Italia. Altarul dateaz\xc4\x83 din anul 1675, reprezent\xc3\xa2nd scene din via\xc8\x9ba sf\xc3\xa2ntului protector, Ioan Botez\xc4\x83torul, precum \xc8\x99i scene iconografice caracteristice marilor s\xc4\x83rb\xc4\x83tori biserice\xc8\x99ti: Cr\xc4\x83ciunul, Pa\xc8\x99tele \xc8\x99i Rusaliile. Nacela din interior este decorat\xc4\x83 cu o bolt\xc4\x83 cu casete care \xc3\xaenlocuie\xc8\x99te bolta caracteristic\xc4\x83 goticului, distrus\xc4\x83 cu ocazia invaziilor t\xc4\x83tarilor. Exist\xc4\x83 104 casete, pictate \xc3\xaen stil renascentist popular, cuprinz\xc3\xa2nd motive florale ce reprezint\xc4\x83 flora caracteristic\xc4\x83 locului.'